CELEX: 22008D0093(01)
Language: ro
Date: 2008-07-04 00:00:00
Title: Decizia nr. 93/2008 a Comitetului mixt al SEE din 4 iulie 2008 de modificare a Protocolului 31 la Acordul privind SEE, privind cooperarea în domenii specifice în afara celor patru libertăți

23.10.2008   
            
            
               RO
            
            
               Jurnalul Oficial al Uniunii Europene
            
            
               L 280/34
            
         
      DECIZIA NR. 93/2008 A COMITETULUI MIXT AL SEE
   din 4 iulie 2008
   de modificare a Protocolului 31 la Acordul privind SEE, privind cooperarea în domenii specifice în afara celor patru libertăți
   COMITETUL MIXT AL SEE,
   având în vedere Acordul privind Spațiul Economic European, modificat prin Protocolul de adaptare a Acordului privind Spațiul Economic European, denumit în continuare „acordul”, în special articolele 86 și 98,
   întrucât:
   
               (1)
            
            
               Protocolul 31 la acord a fost modificat prin Decizia nr. 63/2007 a Comitetului mixt al SEE din 15 iunie 2007 (1).
            
         
               (2)
            
            
               Este oportună extinderea cooperării dintre părțile contractante la acord în sensul includerii Regulamentului (CE) nr. 294/2008 al Parlamentului European și al Consiliului din 11 martie 2008 de înființare a Institutului European de Inovare și Tehnologie (2).
            
         
               (3)
            
            
               Protocolul 31 la acord ar trebui, prin urmare, să fie modificat pentru a permite realizarea acestei cooperări extinse,
            
         DECIDE:
   Articolul 1
   După articolul 1 alineatul (10) din Protocolul 31 la acord, se introduce următorul text:
   
      
                  „(11)
               
               
                  
                              (a)
                           
                           
                              Statele AELS participă pe deplin la Institutul European de Inovare și Tehnologie, denumit în continuare «institutul», astfel cum a fost înființat prin următorul act comunitar:
                              
                                          —
                                       
                                       
                                          
                                             32008 R 0294: Regulamentul (CE) nr. 294/2008 al Parlamentului European și al Consiliului din 11 martie 2008 de înființare a Institutului European de Inovare și Tehnologie (JO L 97, 9.4.2008, p. 1).
                                       
                                    
                        
                              (b)
                           
                           
                              Statele AELS contribuie financiar la activitățile menționate la litera (a), în conformitate cu articolul 82 alineatul (1) litera (a) din acord și cu Protocolul 32 la acord.
                           
                        
                              (c)
                           
                           
                              Statele AELS aplică în cazul institutului și al personalului acestuia dispozițiile Protocolului privind privilegiile și imunitățile Comunităților Europene.
                           
                        
                              (d)
                           
                           
                              Prin derogare de la articolul 12 alineatul (2) litera (a) din Regimul aplicabil celorlalți agenți ai Comunităților Europene, resortisanții statelor AELS care se bucură pe deplin de drepturile lor cetățenești pot fi angajați prin contract de către directorul institutului.
                           
                        
                              (e)
                           
                           
                              În temeiul articolului 79 alineatul (3) din acord, prezentului alineat i se aplică partea VII («Dispoziții instituționale») din acord.
                           
                        
                              (f)
                           
                           
                              În vederea aplicării prezentului regulament, Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei se aplică, de asemenea, oricărui document al institutului referitor la statele AELS.”
                           
                        
            
   Articolul 2
   Prezenta decizie intră în vigoare în ziua următoare datei ultimei notificări către Comitetul mixt al SEE, prevăzute la articolul 103 alineatul (1) din acord (3).
   Articolul 3
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 iulie 2008.
      
         
            Pentru Comitetul mixt al SEE
         
         
            Președintele
         
         H.S.H. Prinz Nikolaus von LIECHTENSTEIN
         
      
   
   
      (1)  JO L 304, 22.11.2007, p. 43.
   
      (2)  JO L 97, 9.4.2008, p. 1.
   
      (3)  Nu au fost semnalate obligații constituționale.